Odense Adresse-Contoirs Efterretninger, 1846-02-10
Det ligger nemlig i den menneskelige Natur at ville herske, og Man føler ret sin Vælde, naar Man uddeler Næser til sine Undergivne. Derfor ere Næserne saa hyppige, Kongen giver Collegierne Næser, Collegierne Amtmanden, Amtmændene Herredsfogderne, Herreds fogderne Sognefogderne, disse Sognemændene, og saaledes fortvæk lige til Hyrdedrengene, der uddele Næser til Køerne og Faarene. Forskjellen er kun, at disse sidste Næser uddeles med Tøirekøller og Gjærdestave, medens de høiere Næser uddeles med spidse Penne, og mærkeligt er det, at de høiere Næser altid er finere end de lavere, men derfor ikke mindre følelige. For Exempel, naar et Collegium tilkjendegiver en Underordnet, at et eller andet Arbeide er mindre heldigt udført, saa veed Man, at Meningen er, at det er det pure Snavs. Naar Man nu faaer en Næse, saa gjælder det at klare den paa en honnet Maade, og her kan Man atter anføre vor Jubelolding. Han beed fra sig, saa godt han kunde, og naar det stundom hendtes, at han ikke syntes at det var værd at svare, saa sagde han blot: Godt er godt og lagde Næsen rolig paa Hylden til behagelig Efterretning for hans Eftermænd, uden at slige Næser satte et graat Haar i hans Hoved, eller gave ham en søvnløs Nat. Han var og blev Student, og om han end bliver Excellents, Studenter=Nykkerne forlade ham aldrig. Derfor Held Dig, gamle Ven! Du har ærlig tjent Minerva og klaret Dine Vægtermøder som en Karl. Din Ungdom var riig paa Forhaabninger, der ei have svigtet Dig, og Din Alderdom er skjøn. Alt som Du haver mindre og mindre at vente af Fremtiden, stiger Din rige Fortid op for Dit Blik og fremviser Dig de herligste billeder i en skjøn Aften Belysning. Gid Du længe nyde denne Fryd, og gid vi længe maatte glæde os ved den gamle Student. Giv høit da op Minervas Flag Held Christian Boeck til sidste Dag, Sing Salieraa Hurra, &c. &c.J Torsdagsnummeret af "Fædrelandet hedder det: "Da Mange i den sidste Tid have spurgt os, naar Dommen i den skandinaviske Generalfiskalsag mod Dhrr. Lehmann, Helweg og Poulsen kan ventes at ville falde, saa skulle vi tillade os at bringe i Erindring, hvad vi tidligere have gjort opmærksom paa, at den lovbestemte Tid, da en Sag maa være optagen ved Criminal- og Politiretten, udløber Tirsdagen den 10 Februar, paa hvilken Dag Dommen altsaa maa kunne ventes afsagt, med mindre den skulde falde paa Løverdag. Men da det ofte er hændt, at den i vidtløftige Sager temmelig almindelige Praxis ved Domstolene, naar Tiden er udløben, da at reassumere Sagerne til Erhvervelse eller Fremlæggelse af et eller andet Dokument, for saaledes at vinde en ny Tidsfrist fra een til 12 Uger, ogsaa er bleven anvendt i saadanne politiske Sager, hvor Alt beroer paa Dommernes politiske Standpunkt og subjective Skjøn, og hvor derfor Enighed om Dommen, ofte er saare vanskelig at tilveiebringe, og Majoritet stundom endog blot mulig ved Overgang til modsatte Meninger eller Sammenlægning af incommensurable Størrelser - saa er det heller ikke usandsynligt, at samme Praxis kan blive anvendt her, saa at det Publikum, der af Jnteresse for denne Sag paa Tirsdag Morgen Kl. 9 maatte ville indfinde sig i Criminalrettens Forsamlingsværelse paa Raad= og Domhuset, hvor Dommene oplæses for aabne Dørre, muligviis ikke vil faae Andet at høre end en Reassumtionskjendelse. J alt Fald kan Man vist vente af de voterende Assessorers Billighedsfølelse, at Domsafsigelsen ikke vil blive udsat, længer end høist nødvendigt, saasom de vide, at Hr. Lehmann for denne Sags Skyld er suspenderet fra sit Embede, det vil sige: udelukket fra at søge sin borgerlige Fortjeneste som Advocat, og at altsaa enhver unødig Forhaling for ham er et føleligt Onde. Falder Dommen altsaa ikke paa Tirsdag, saa vil den upaatvivlelig kunne ventes en af de næste Tirsdage eller Løver dage i denne Maaned.